Ohn ists nicht! ich muß bekennen!
Daß deß Allerhöchsten Schwerdt
Das mir Seel vnd Leib durchfährt/
Geist vnd Hertze gantz zuschnitten.
GOTTES eyver fühl ich brennen
Vnd der scharffen Pfeyle wütten
Die er auff mich abgeschossen:
Alß mein freveln jhn verdrossen/
Doch ich weiß mein Hertze glaubt!
Ich den jetzt jedes blatt vnd jeder wind erschreckt
Wil noch die Stunde sehn/ in welcher ich erweckt/
Auß der Plagen grufft/
In die freye Lufft
Werd' auffrichten Hand vnd Haupt.